polyglot-tagger/wikipedia-language-snippets-filtered huggingface dataset:
Den Numm geet op déi griichesch Mythologie zeréck: Atlantis thalassa , déi sech déi éischt Kéier beim Herodot fënnt , hunn d'Griichen d'Mier déi Säit vun de sougenannte Saile vum Herakles, d. h. westlech vun der Strooss vu Gibraltar, genannt.
Den 1. Januar 1874 gouf d'Gemeng Hamm gegrënnt, déi dunn aus der Sektioun Hamm (mat den Uertschaften Hamm, Schläifmillen, Fetschebuer, Hammer Dällchen, Scheedgronn, Zens an Tawioun)) an aus der Sektioun Polvermillen bestanen huet.
Do wou fréier noeneen eng Millen, eng Kottengsspënnerei mat Fierwerei, eng Duchfabrick, en Atelier fir Seelzich ze produzéieren an eng industriell cheemesch Botzerei waren, huet de Stater Gemengerot de 14. Dezember 2015 gréng Luucht gi fir en neie Wunnquartier mat tëscht 200 an 230 Logementer a Büroen ze bauen.
Nodeems schonn am Summer 2019 déi meescht Réckstänn vun Ueleg a Bensinn vun der Secalt eliminéiert waren, ass Enn vun deem Joer och mat den Aarbechten ugefaange ginn, fir de Buedem vun de cheemesche Réckstänn vun der fréierer Botzerei ze sanéieren.
Zu Lëtzebuerg gëtt Brout souwuel no der däitscher, wéi der franséischer a belscher Baktraditioun gebak; verkaaft gëtt souwuel kompakt Vollkarbrout, wéi och Baguette oder lëftegt wäisst Brout; woubäi jee nodeem, wéi no ee bei der enger oder anerer Grenz ass, dat déi eng oder aner Preferenze verstäerkt.
Well d'"Bezuele" vun dëse Fonctionnairen an enger Gesellschaft, déi nach keng entwéckelt Geldwirtschaft kannt huet, meeschtes a Form vu Lännereie gemaach gouf, ass d'Lehenswiesen entstanen, an an der Folleg och d'Ierflechkeet vum Land zesumme mat der Funktioun.
De Krich gouf ëmmer méi eng Affär vu Professionellen a vu Söldner, wärend den adelege Ritter sech manner um Schluechtfeld weist, a wann, da gëtt hie meeschtens verschount, well e méi Suë bréngt, wann en nach um Liewen ass. Am 15. Joerhonnert gouf d'Arméi weider moderniséiert a vill Adleger hu sech als Gentilhomme op d'Land zeréckgezunn.
Bis zu der Ofschafung vum Keesertum am Joer 1912 gouf et a China en Héichadel, deen éischtens aus de Membere vun der Mandschu-Dynastie bestanen huet, an zweetens aus dem enke Krees vun zéng Haiser, déi den ierflechen Adel vu fréiere Keeser kritt haten, ë.
Dës Ausnam gëllt also op Park- a Stationéierungsplazen mat limitéierter Dauer an do wou Parken a Stationéieren duerch d'Schëlter C 18 an E 23 reglementéiert sinn an als Zousaz d'Zeeche vum signe distinctif hunn, oder den Zousaztext Excepté handicapés physiques
De Prodi huet um Enn vu senger Presidentschaft ze verstoe ginn, datt e gär nees méi an der italieenescher Politik (wou an der Tëschenzäit de Silvio Berlusconi Premierminister war) aktiv wier, a sou huet den Europäesche Conseil de José Manuel Barroso als neie Kommissiounspresident designéiert, deen dëst Amt am November 2004 iwwerholl huet.
No Ëmbauaarbechten a Studentewunnengen, tëscht 2009 an 2011, ënner Opsiicht vum Service des sites et monuments nationaux ass et den 23. Februar 2013 a Presenz vun der Kulturministesch Octavie Modert, dem Buergermeeschter vu Beetebuerg Laurent Zeimet an dem CFL-Generaldirekter Alex Kremer nei ageweit ginn.
Dee gëtt vun den RGTR-Linnen 310 (Näerzeng-Lycée Nic-Biever zu Diddeleng iwwer Beetebuerg an zeréck) an 168 (Näerzeng - Biergem - Beetebuerg - Deutsch-Luxemburgisches Schengen-Lyzeum zu Perl iwwer Fréiseng an Uespelt) an zeréck ugefuer.
De Guide liwwert Informatiounen iwwert déi verschidden Unien, Aschreiwungsfristen, Aschreiwungskonditiounen, etc. an natierlech och wat d'Liewen an de Stied selwer betrëfft (z. B. wéi een am beschten eng Wunneng fënnt, de Präis vum Loyer, etc.).
Wéi d'Kierch gebaut gouf krut se zwou Klacken: Eng kleng mam Toun "Si", déi 1878 vun der Géisserei Causard vu Colmar gegoss an der Muttergottes Maria geweit gouf, an donieft déi Klack , déi schonn 1868 gegoss war ginn an an der aler Kapell houng an déi dem Hl.
Dësen Zäitpunkt vu Schaltung huet den Caesar bäigehalen, soudatt all véiert Joer de 24. Februar (ante diem sextum kalendas martias d. h. sechsten Dag virun de Kalende vum Mäerz) verduebelt gouf, dat heescht, et gouf een neie 24. Dag (ante diem bis sextum calendas martias d. h. zweete sechsten Dag virun de Kalende vum Mäerz) agesat.
Den Alex Weyer, gebuer de 4. Februar 1872 als Jean Decker zu Monnerech, a gestuerwen 1921 zu Kairo, war e lëtzebuergesche Kraaftmënsch an Illusionnist, deen ënner de Kënschtlernimm The Great Alexander Weyer oder Weyer le Mystérieux opgetrueden ass. Den Numm Weyer kënnt vu senger Mamm Jeanne Weyer.
Wéi am Réimesche Räich de Keeser Konstantin de Grousse mam Toleranzedikt vu Mailand am Joer 313 d'Chrëschtentum den den anere Relioune gläichgestallt huet, an da selwer spéider zum Chrëschtentum konvertéiert huet, huet eng Allianz tëscht der Kierch an der staatlecher Autoritéit ugefaangen.
Normandie: nom Verloscht vum Kontinentalbesëtz nëmmen nach d'Kanalinselen als Krounbesëtz a Personalunioun mat dem Vereenegte Kinnekräich; d'Kanalinselen zerfalen an déi zwou Vogteie Guernsey an Jersey, déi och de Lehnsstaat Sark matëmfaassen
De Johannes Hevelius (no senge Schrëften a laténgescher Sprooch, däitsch Johannes Hevel oder och Johann Hewelcke, polnesch Jan Heweliusz; gebuer den 28. Januar 1611 zu Danzeg ; a gestuerwen den 28. Januar 1687 zu Danzeg war een Astronom a gëllt als Grënner vun der Kartographie vum Mound.
Mä a sengem Journal deen de Cook spéider op Basis vu sengen Notize geschriwwen huet, huet hien den Numm a Botany Bay emgeännert, an en huet als Ursaach dofir uginn datt de grousse Planzeräichtum deen de Joseph Banks an den Dr. Solander op dëser Plaz beschriwwen hunn, hien dozou bruecht hätt.
Deemools huet déi laténgesch Sprooch eng ganz wichteg Roll am Programm oder an der Offer vum Kolléisch gespillt, besonnesch well et am 17. Joerhonnert als diplomatesch Sprooch am Gebrauch war, grad sou wéi déi wichtegst Fächer op deene groussen a renomméierten Universitéiten op Latäi gehale goufen.
Et koum doriwwer eraus zu enger ganzer Rëtsch vu Virschrëften: de Verbuet vun der franséischer Sprooch, den Ausschloss vun alle jiddesche Studenten, d'Verflichtung fir all Professeren, dem VdB unzegehéieren, d'Versetzung vu Professeren an Däitschland, den Drock op all Studenten, der Hitlerjugend bäizetrieden asw.
Den Athénée huet bestanen aus de "cours supérieurs", déi erëm agefouert goufen, mat de Fächer Medezin, Physik a Mathematik, dem Gymnasium, dee méi op de Mënsch an déi moralesch Wäerter ausgeriicht war an der Industrieschoul mat Coursen iwwer d'Industrie an d'Ekonomie.
Dës reliéis Brudderschaft stoung um Ufank vun der Muttergottesveréierung zu Lëtzebuerg an huet zesumme mam Pater Jacques Brocquart S.J. den 8. Dezember 1624 eng Muttergottesstatu mam Titel Tréischterin am Leed zur Veréierung virun d'Stadmauere gedroen.
Deem seng Aktivitéiten hunn et fäerdeg bruecht datt d'kathoulesch Kierch an Estland sech vergréissere konnt an och ëmmer méi unerkannt ginn ass. Den 13. Februar 1928 bréngt den Henri Werling mat Säravad tähed fir d'éischt Kéier eng kathoulesch Zäitschrëft an estnescher Sprooch eraus.
An de Provënzen hunn d'Vertrieder vun de Stänn am Prinzip eng Versammlung gebilt, déi "Provënzialstänn" genannt gouf; um ieweschten Niveau vum Land gouf et sougenannt Generalstänn, déi - a Frankräich - zanter dem Ufank vum 14. Joerhonnert op Uerder vum Kinnek zesummegeruff goufen.
De Lëtzebuerger Literaturarchiv , offiziell Centre national de littérature , ass e staatlecht Kulturinstitut zu Lëtzebuerg, dat dem Kulturministère ënnersteet, an deem seng Missioun et ass, Literatur vu Lëtzebuerg ze konservéieren, z'erfuerschen an zougänglech ze maachen .
Ombudsfra, fr: médiateur, médiatrice, ass e Vermëttler, dee vun enger offizieller Säit agesat gouf, fir d'Interesse vun de Bierger ze vertrieden, andeems se Plaintë vun eenzele Bierger iwwer Ofleef an den Administratiounen nogeet a versicht, eng Léisung ze fannen.
Dräi Joer méi spéit huet den Hollänner Christoph Buys Ballot an der Gare zu Utrecht de Phenomeen confirméiert, andeems en Trompettisten op engem Eisebunnswaggon, dee mat ënnerschiddleche Vitessen hin an hier gefuer ass, permanent déi selwecht Nout spille gelooss huet.
An enger Monographie déi hien 1842 bei der Kinneklech-Béimescher Wëssenschaftsakademie publizéiert huet, huet hien dee Phenomeen duerch deen hie bekannt gouf beschriwwen an explizéiert, d. h. datt Schallwelle sech kompriméieren, wann d'Quell vum Kaméidi méi no kënnt, an datt se sech auserneenzéie wann d'Quell sech ewechbeweegt.
Amateure sinn dacks do erfollegräich, wou eng stänneg Observatioun noutwenneg ass, awer wéinst den héije Käschte vun de Groussteleskope kaum professionell ze maachen ass, wéi z. B. d'Asteroiden- a Koméiteniwwerwaachung oder um Gebitt vu verännerleche Stären an der Astrometrie.
Och wann Esperanto zueleméisseg keng Weltsprooch ass, sou gëtt et nawell dach, iwwer all Kontinenter verdeelt, Honnertdausende vu Leit, déi Esperanto net nëmmen op Kongresser oder am Bréifverkéier, mä och am Alldag, heiansdo souguer an der Famill schwätzen.
Vill Esperantiste benotzen op hire Reesen e weltwäit Netzwierk vu Begaschtegongsméiglechkeeten, de sougenannte Pasporta Servo, e Verzeechnes vun Esperantisten a méi wéi 70 Länner, déi bereet sinn, aner Esperantospriecher fir näischt bei sech opzehuelen an hinnen hir Stad oder Heemecht ze weisen.
Innepolitesch hunn an där kuerzer Zäit 2 Dossieren dominéiert: d'Gemengegesetz, duerch dat d'Limitë vun der Gemengenautonomie an der Kontroll duerch d'Regierung gereegelt goufen, an d'Naturalisatiounsgesetz, duerch dat d'Regierung de la Fontaine schliisslech d'Vertraue vun der Chamber verluer huet an den 2. Dezember 1848 huet missen zerécktrieden.
De Paschtouer Martin Blum , dee sech op mëndlech Aussoe berifft, schreift, datt an der Pescht-Epidemie aus dem Joer 1636 d'Awunner versprach hunn, eng Kapell opzeriichten, wann d'Duerf net komplett vun der Kränkt géif ausgeläscht ginn.
Schrëftlech gëtt d'Kapell fir d'éischt am Visitatiounsbericht vum Joer 1686 ernimmt, wou, op Laténgesch, ze liesen ass, datt de Paschtouer vu Biissen nieft de Kapellen zu Bierg an zu Méchelbuch eng drëtt Kapell ze betreien huet.
De 14. Februar 1946 hu sech Vertrieder vun den Tennisclibb Esch, Déifferdeng, Diddeleng, Iechternach, Rëmeleng, Dikrech an den Arquebusiers am Hôtel Mille Colonnes an der Stad Lëtzebuerg zesummegesat, a si hunn decidéiert, eng Federatioun opzebauen.
Am flaache Land oder do wou et aus landschaftlechen Aspekter wichteg ass, datt en Tunnel gebaut gëtt amplaz eng grouss oppen Tranchée ze hunn, ginn Tunnelen dacks an oppener Bauweis gebaut, dat heescht de Buedem an d'Gestengs ginn all ewechgeraumt, da gëtt en Tunnel, meeschtens am arméiertem Bëtong gebaut, an duerno gëtt en erëm zougedeckt.
Héichpunkter vun der Period bis 1957 waren de Gewënn vum Championat an der Promotioun an den Opstig 1948, d'Erreeche vun der Halleffinall an der Coupe de Luxembourg 1946 an 1950, d'Qualifikatioun fir d'Finall vun der "Coupe de la FLF" 1949 an am selwechte Joer de Gewënn vun der "Coupe régionale du Centre".
Eng weider wichteg Verstäerkung war d'Verflichtung vum Jemp Girres, dee vun der Union op Beggen gewiesselt ass. Um Enn vun där Saison huet den Avenir Beggen d'Lëtzebuerger Foussballwelt dominéiert: si hunn d'Coupe an de Champion gemaach a war domat eng vun deene 7 eenzegen Ekippen, déi jee en Doublé gewonnen hunn.
Mä dat wichtegst Evenement an där Saison 1977/78 war d'ausseruerdentlech Generalversammlung, an där, nieft anere Saachen, en neien Comité gewielt gouf: de "berüümte" Comité ronderëm den Théo Mersch als President huet zanter deemools nëmme wéineg geännert.
No der Saison 1934/35 gouf d'Zuel vun den Ekippen, souwuel an der 1. Divisioun wéi an der héchster Spillklass, op 10 Ekippen eropgesat an doduerch hat de FC Avenir d'Chance an der 1. Divisioun bleiwen ze kënnen, obscho se déi 8. a lescht waren.
De Massaker vun ëm déi 3500 Mënschen zu Drogheda no der Eruewerung vun der Stad – zirka 2700 kinnekstrei Zaldoten an all bewaffent Männer vun der Stad, egal op Zivilisten, Gefaangen oder kathoulesch Paschtéier – ass ee vun den historesche Menetekel, déi nach haut déi iresch-englesch a kathoulesch-protestantesch Bezéiunge belaaschten.
Op dës Aart a Weis sinn op verschiddene Plaze Resistenzorganisatiounen entstanen, wourënner d'Letzeburger Vollekslegio'n, déi den Tony Noesen zesumme mam Jang Muller vun Esch-Uelzecht, dem Aloyse Raths vu Biissen an dem Georges Everling vu Gaasperech gegrënnt huet.
Fir dem Tony Noesen seng perséinlech Roll ze beschreiwen steet dës Ausso vum Jang Muller: "Tony, du hues Honnerten an Honnerte vun eisen agezunnene Jongen e falsche Pass ausgestallt a se an de Minett dirigéiert, wou se iwwer d'franséisch Grenz bruecht goufen.
" Allerdéngs huet dëst een Enn fonnt, wéi den Tony Noesen verhaft gouf a vum 21. Oktober 1943 bis den 2. November 1943 am Gronn am Prisong gefaange gehale ginn ass. Duerno ass hien, wéi vill aner Lëtzebuerger Patrioten, an d'Konzentratiounslager op Hinzert verschleeft ginn.
De Lucien huet zu Buenos Aires fir d'éischt bei Kompetitioune matgemaach a seng Succèsen hunn him de Spëtznumm El Breton abruecht, deen hien och bäigehalen huet fir seng sportlech Aktivitéite viru sengem Papp, deen net ganz begeeschtert vum Vëlossport war, ze verstoppen.
D'Normanne stinn eng éischt Kéier virun de Mauere vu Paräis, un der Spëtzt vun 120 Wikingerschëffer fir 6.000 Männer steet den Dän Ragnar Logrok: De Charles de Plakkapp iwwerweist 7 000 Sëlwerlivres fir datt si nees verschwannen.
D'Fielsmillen, och nach Kergensmillen, nom Numm vum éischte Proprietär, ass eng al Millen déi am Sirdall läit ongeféier um hallwe Wee tëscht Manternach a Mäertert op enger Héicht vun 154 Meter a 700 Meter d'Baach erop vun der Fausermillen.
Kuckt seng Bibliographie , zesummegestallt vum Carlo Hury, in: Pierre Grégoire gesehen mit den Augen seiner Freunde; Festschrëft fir dem P. Grégoire säi 75. Gebuertsdag, erausgi vum André Heiderscheid a vum Fernand Hoffmann, Lëtzebuerg, Sankt-Paulus Verlag, 1982.
Den Zar Nikololai II. vu Russland huet hien doran ënnerstëtzt an dem Prokudin-Gorski e Laissez-passer verschaaft, deen et méiglech gemaach huet, fir gespaarte Bezierker ze besichen; vum Transportminstär krut de Fotograf en Eisebunnswaggon mat Donkelkummer zur Verfügung gestallt.
Den neie Procedé fir Faarfopnamen, déi net konnte gedréckt, mä nëmme projezéiert ginn, huet doraus bestanen, dräi monochrom Filmplacken kuerz hannereneen ze beliichten, an zwar déi eng duerch e Routfilter, déi zweet duerch e Blofilter an déi drëtt duerch e Gréngfilter.
Hien huet eng Hellewull Aarbechten iwwer d'Festung Lëtzebuerg a Buergen a Schlässer publizéiert, war Korrespondent vun der Noriichten-Agence Belga a journalistesch aktiv wéi déi Héich Autoritéit vun der CECA 1952 zu Lëtzebuerg mat hirer Aarbecht ugefaangen huet.
Donieft huet hie 1619 d'Wierk Oculus, hoc est: fundamentum opticum verëffentlecht, an deem hien, ouni vum Gesetz vun der Liichtbriechung an de Medien ze wëssen, d'Briechungsindiz an d'Deeler vum A wéi Lëns a Glaskierper uginn huet, d'Netzhaut als Sëtz vum Gesiichtssënn erkannt huet an d'Funktioun vun der Pupill an der Iris beschriwwen huet.
Unhand vun der Wanderung vun de Sonneflecken huet hien d'Rotatiounszäit vun der Sonn berechent, déi an der Equatorgéigend 25 Deeg an an der Polgéigend ronn 33 Deeg ass. Entdeckt huet de Schreiner d'Rotatiounsachs vun der Sonn, d'Sonnefakel an d'Granulatioun vun der Photosphär.
Well d'Flecken net mat der kierchlecher Léier vun der Rengheet an Onveränderlechkeet vum Himmel an de Stäre war, sinn d'Schrëften als Bréif un den Augsburger Editeur Markus Welser ënner engem Pseudonym geschriwwe ginn: Apelles latens post tabulam.
Vill vu sengen Entdeckunge konnten eréischt méi spéit wëssenschaftlech erkläert ginn, an obwuel hie vun de sublunaren oder submerkurianesche Kierper ofkomm ass an d'Flecken op der Sonn tatsächlech als Uwerflächeverännerungen opgeholl huet, sou ass hien awer bis zu sengem Doud den 18. Juli 1650 zu Neisse bei sengem geozentresche Weltbild bliwwen.
Op d'Bréiwer vum Scheiner huet de Galilei ëmmer eng Äntwert geschriwwen, an iwwerdeems de Scheiner um Ptolemäesche Weltbild mat enger Sonn, déi op der Plaz steet, festgehalen huet an d'Flecke fir kleng Planéite bannescht der Merkurbunn gehalen huet, war sech de Galilei der gefleckter Sonn an domat der Bestätegung vum Kopernikanesche Weltbild sécher.
Dat war awer nëmmen e Prouffluch, den eigentleche Linnendéngscht huet eréischt de 6. Mee 1938 ugefaangen an huet bis de September 1939, zweemol an der Woch, mam Doppeldecker The Luxembourg Listener vum Typ de Havilland Dragon funktionéiert, deen ausser Passagéier haaptsächlech Courrier vu Radio Luxembourg transportéiert huet.
Wéi 2014 d'gläichgeschlechtlech Bestietnes zu Lëtzebuerg agefouert ginn ass, hat déi deemoleg Sekretärin vum Verband, d'Marie-Jeanne Reichling, Texter verëffentlecht, déi vun den anere Comitésmemberen als diskriminéierend opgefaasst goufen.
Am Juni 2014 ass et wärend enger ausseruerdentlecher Generalversammlung vum LSV zum Eklat komm, wéi d'Sekretärin sech geweigert huet zeréckzetrieden an doropshin all déi aner véier Comitésmemberen (André Link, Wolfgang Geiselhart, Maryse Krier a Mireille Weiten-de Waha) zeréckgetruede sinn.
Bei der éischter zouverlässeger Miessung vun der Rotatiounsvitesse vun engem Schwaarze Lach sinn amerikanesch Fuerscher op en neie Rekord gestouss: GRS 1915+105 dréit sech 950-mol an der Sekonn a läit domat tëscht 82 an 100 Prozent vum theoreetesche Maximum.
Wéi dunn, 1941, de Reichsarbeitsdienst agefouert gouf, ass et drëm gaangen, déi éischt Refractairen an och franséisch politesch Prisonéier, déi aus dem RAD-Lager vun Niedersgegen, am haitegen Äifelkrees Béibreg-Prüm, fortgelaf waren, ze verstoppen.
Wéi den Aloyse Raths bei de Feierlechkeete vun de Krichserënnerungsfeieren 2005 sot: woren nach e puer Ponkten dran, un déi ech mech net méi erënnere kann; wat ech awer sécher weess, dat ass, datt näischt vun engem politesche Programm oder vun engem Nokrichsprogramm dra stoung.
De 27. Oktober 1940 huet den Aloyse Raths an der Schräinerei vun der Famill Pierre Schummer zu Biissen eng Versammlung aberuff, op déi hien e puer Bekannte vun him invitéiert hat: de Michel Decker, d'Bridder François a Jean-Pierre Nilles, de Félix Steinberg an den Nicolas Wolff.
Dëse Wäibau ouni cheemesch-syntheetesch Planzeschutz- an Düngemëttel ass praktesch nëmmen an ofgeleeënen a fréier benotzte Säitendäller vun der Musel méiglech, déi vun de groussflächege Wäibiergbesprëtzungen aus der Loft verschount bleiwen.
Zanter dem 18. Joerhonnert hu Baueren aus Kanech a Gouschteng éischt Wéngerten a klenge Parzellen am südlech exponéiertem Hank vum Kanecher Wéngertsbierg, deen an der geologescher Formatioun vum Muschelkallek läit, ugeluecht a Wäibau bedriwwen.
Obwuel dat Ganzt no Legend kléngt, gëtt et eng historesch Grondlag, well am Joer 1895 huet de Paschtouer Christian Beck am Douderegëster eng Inscriptioun fonnt, déi beleet datt effektiv den 30. Mee 1731 de Johann an de Bernhard Deitz ënner enger Eech vum Blëtz erschlo goufen.
Op d'mannst säit 1936 geet de 15. August, op Léiffrawëschdag, owes eng Liichterpressioun vun der Schanzer Kierch, ugefouert vun der Becher Musek, bei d'Eech, wou en Altor an eng schéi faarweg Dekoratioun ubruecht sinn, a wou dann eng Mass mat Priedegt gefeiert gëtt.
De Joseph Hackin, gebuer den 8. November 1886 zu Béiwen-Atert, a gestuerwen de 24. Februar 1941 op der SS Jonathan Holt wéi déi am Atlantik, eng 350 Meile westlech vun de Färöer Inselen vun engem däitschen U-Boot torpedéiert gouf, war e lëtzebuergeschen Archeolog, deen 1913 déi franséisch Nationalitéit ugeholl hat.
D'Magnitude- respektiv Hellegkeets-Skala ass logarithmesch, well nom Weber-Fechner-Gesetz bal all Sënnesgefill vum Mënsch, an och vun de meeschten Déieren, proportionell zum Logarithmus vum Charme ass. En Hellegkeetsënnerscheed vun 1 : 100 entsprécht heibäi engem Ënnerscheed vu fënnef Gréissteklassen.
An der Ekipp déi sech als éischt klasséiert, kritt jiddweree vun de Memberen 10 Punkten, d'Membere vun deenen nächsten Ekippen am Klassement kréien 9, 8, 7, 6, 5, 4, 3 an 2 Punkten, 1 Punkt kritt all Member vun der Ekipp déi sech als 10 klasséiert.
Mat dem éischten erfollegräiche Start vun der A4-/V2-Rakéit zu Peenemünde mat enger Gipfelhéicht vu 84,5 Kilometer an enger Reechwäit vun 190 Kilometer gëllt dës Rakéit als den éischte vu Mënschenhand gebaute Fluchkierper, dee bis an de Weltraum koum.
No de Simpsons an de Flintstones ass Sailor Moon weltwäit déi drëtterfollegräichst Zeechentrickserie vun allen Zäiten, an huet virun allem an Däitschland derzou bäigedroen, datt sech den Anime-Genre etabléiere konnt, deen a Frankräich zum Beispill scho méi fréi ganz populär war.
Ënner dem Nyýazow sengem Regime gouf an Turmenistan d'Reliounsfräiheet ofgeschaaft , d'Russe goufen aus dem Land verjot, Dissidente goufe gefoltert oder a "psychiatresch Asyler" gestach; wien dem Regime net gepasst huet, gouf systematesch ausspionéiert, gebeetscht, agespaart oder "verschwanne" gedoen.
De Saparmyrat Ataýewiç Nyýazow (aus dem Russeschen transkribéiert och: Saparmurat Atajewitsch Nijasow), gebuer den 19. Februar 1940 zu Gypjak bei Aşgabat, a gestuerwen den 21. Dezember 2006 zu Aşgabat, war vun 1992 bis 2006 Staats- a Regierungschef vun Turkmenistan.
No enger Rëtsch vun Theaterrollen huet dem Piéplu seng Filmcarrière 1956 mam Maurice Cloche senger Comédie "Adorables démons" ugefaangen, e Genre, deem en an deene meschte Rollen trei bliwwen ass. Hien ass och bekannt wéinst senger markanter Stëmm, am meeschte wuel als Erzieler vun der Zeechentrickfilm-Serie Les Shadocks.
De Reynke de vos gehéiert zu enger aler Traditioun vun der europäescher Déierenepik déi vun der latengescher « Ecbasis captivi », dem « Isengrimus » an dem « Reinardus vulpes » vum Nivardus, iwwer de franséische « Roman de Renard », den däitsche « Reinhardt Fuchs » vum Heinrich dem Gleissner bis bei den hollännesche « Reinaert de Vos » féiert.
A senger Promotiounsaarbechtt op der Princeton Universitéit konnt den Dr. Shoemaker beweisen, datt de Barringer-Meteorkrater tatsächlech duerch e Meteorittenaschlag entstanen ass. 1960 konnt en noweisen, datt och d'Nördlinger Ries duerch e Meteorittenaschlag entstanen ass.
An de follgende Joerhonnerte goufen d'Generalstänn ëmmer nees aberuff, wann et ëm wichteg Decisioune goung, an de Kinnek wollt d'Meenung vu sengem Vollek gewuer ginn, awer och wann et ëm Steiere gaangen ass. D'Membere goufen zu Paräis an an de Provënze gewielt.
Radarobservatiounen hunn 1965 gewisen, datt de Planéit net, wéi ufanks vum Giovanni Schiaparelli 1889 ugeholl, eng einfach gebonne Rotatioun huet, dat heescht, der Sonn ëmmer déi selwecht Säit zoudréint (sou, wéi den Äerdmound äis op der Äerd ëmmer déi selwecht Säit weist).
No engem weideren Ëmlaf geet d'Sonn deementspriechend op der Antipodplaz op. Duerchleeft de Merkur de sonnennächste Punkt vu senger staark exzentrescher Bunn, de Perihel, steet d'Sonn zum Beispill ëmmer ofwiesselend iwwer dem Calorisbecken um 180.
Wéi bei eisem Äerdmound weise Krateren um Merkur e weidert Beispill, dat duerch en Impakt entstane Strukturen typesch sinn: Dat erausgeschleidert an zeréckgefalle Material, dat sech ëm de Krater opheeft; heiansdo a Form vu radiale Stralen, wéi ee se och als Stralesystem um Mound kennt.
Déi „atmosphäresch“ Bestanddeeler Waasserstoff H2 an Helium stame méiglecherweis aus dem Sonnewand, wougéint Sauerstoff O2 , Natrium a Kalium eventuell aus dem Material vun der Uewerfläch fräigesat goufen (d'Prozentdoneeën sinn ongenee Schätzunge fir d'Volumenundeeler vun de Gase).
Op den éischte Bléck wierkt de Merkur fir en Äerdänleche Planéit éischter oninteressant, säin Opbau ass awer zimmlech widersprochsvoll: Baussenzegt gläicht hien dem planetologesch-geologesch inaktivem Äerdmound, awer de Kär entsprécht anscheinend méi deem vun der geologesch opfälleg dynamescher Äerd.
Déi iewescht Ionosphär ass d'Quell vun der UV-Emissioun vum Uranus, déi als "Daggléien" oder "Elektrogléien" bekannt ass. Si geet geneesou wéi d'IR-Stralung vun der H3+-Ionen nëmme vun der sonnebeliichteter Säit vum Planéit aus.
Dat stëtzt d'Meenung, datt déi manner wéi 0,0001 Millimeter grouss Äispartikelen vum Uranusrank, déi kleng genuch sinn, fir blot Liicht ze streeën, vum vill äishaltegen Uranusmound Mab staamen an duerch Meteorittenaschléi an de Weltraum katapultéiert goufen.